CELEX: 32009R0389
Language: lt
Date: 2009-05-12 00:00:00
Title: 2009 m. gegužės 12 d. Komisijos reglamentas (EB) Nr. 389/2009, iš dalies keičiantis Tarybos reglamentą (EB) Nr. 329/2007 dėl ribojančių priemonių Korėjos Liaudies Demokratinei Respublikai

13.5.2009   
            
            
               LT
            
            
               Europos Sąjungos oficialusis leidinys
            
            
               L 118/78
            
         
      KOMISIJOS REGLAMENTAS (EB) Nr. 389/2009
   2009 m. gegužės 12 d.
   iš dalies keičiantis Tarybos reglamentą (EB) Nr. 329/2007 dėl ribojančių priemonių Korėjos Liaudies Demokratinei Respublikai
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Tarybos reglamentą (EB) Nr. 329/2007 (1), ypač į jo 13 straipsnio d punktą,
   kadangi:
   
               (1)
            
            
               Pagal Reglamento (EB) Nr. 329/2007 6 straipsnį į IV priedą turėtų būti įtraukti Sankcijų komiteto arba JT Saugumo Tarybos nurodyti asmenys, subjektai ir organizacijos, kurių lėšos ir ekonominiai ištekliai turi būti įšaldyti.
            
         
               (2)
            
            
               2009 m. balandžio 24 d. Sankcijų komitetas nusprendė, kad turi būti įšaldytos tam tikrų juridinių asmenų, subjektų arba organizacijų lėšos ir ekonominiai ištekliai.
            
         
               (3)
            
            
               IV priedą reikėtų atitinkamai iš dalies pakeisti.
            
         
               (4)
            
            
               Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 329/2007 IV priedas yra pakeičiamas šio reglamento priede pateikiamu tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2009 m. gegužės 12 d.
      
         
            Komisijos vardu
         
         Eneko LANDÁBURU
         
         
            Ryšių su užsieniu generalinis direktorius
         
      
   
   
      (1)  OL L 88, 2007 3 29, p. 1.
   
      PRIEDAS
      
         
            „IV PRIEDAS
            
               6 straipsnyje nurodytų asmenų, subjektų ir organizacijų sąrašas
            
            
                        A.
                     
                     
                        
                           Fiziniai asmenys
                        
                        —
                     
                  
                        B.
                     
                     
                        
                           Juridiniai asmenys, subjektai ir organizacijos
                        
                        
                                    (1)
                                 
                                 
                                    „Korea Mining Development Trading Corporation“ (taip pat žinoma pavadinimais: a) CHANGGWANG SINYONG CORPORATION, b) EXTERNAL TECHNOLOGY GENERAL CORPORATION, c) DPRKN MINING DEVELOPMENT TRADING COOPERATION, d) „KOMID“). Adresas: Central District, Pyongyang, Korėjos Liaudies Demokratinė Respublika. Kita informacija: svarbiausia prekiautoja ginklais ir pagrindinė su balistinėmis raketomis ir įprastine ginkluote susijusių prekių ir įrangos eksportuotoja.
                                 
                              
                                    (2)
                                 
                                 
                                    „Korea Ryonbong General Corporation“ (taip pat žinoma pavadinimais: a) KOREA YONBONG GENERAL CORPORATION, b) LYONGAKSAN GENERAL TRADING CORPORATION). Adresas: Pot’onggang District, Pyongyang, Korėjos Liaudies Demokratinė Respublika; Rakwon-dong, Pothonggang District, Pyongyang, Korėjos Liaudies Demokratinė Respublika. Kita informacija: gynybos konglomeratas, kurio specializacija – Korėjos Liaudies Demokratinės Respublikos gynybos pramonei reikalingų prekių įsigijimas ir tos šalies karinės prekybos rėmimas.
                                 
                              
                                    (3)
                                 
                                 
                                    „Tanchon Commercial Bank“ (taip pat žinoma pavadinimais: a) CHANGGWANG CREDIT BANK, b) KOREA CHANGGWANG CREDIT BANK). Adresas: Saemul 1-Dong Pyongchon District, Pyongyang, Korėjos Liaudies Demokratinė Respublika. Kita informacija: pagrindinė už įprastinės ginkluotės, balistinių raketų ir su tokių ginklų surinkimu ir gamyba susijusių prekių pardavimą atsakinga Korėjos Liaudies Demokratinės Respublikos finansinis subjektas.“